EkBass/fiwiki-20250220-pages-articles huggingface dataset:
Opteam

Opteam oli vuonna 1999 perustettu henkilöstöpalvelualan franchise-yritys. Sen palveluita olivat henkilöstövuokraus, rekrytointi ja psykologiset soveltuvuusarvioinnit, henkilöstön kehittämisen ja sopeuttamisen erilaiset valmennukset sekä työkykyjohtaminen. Opteamilla oli yli 30 toimipistettä Suomessa. Yritys toimi myös Puolassa, Slovakiassa ja Filippiineillä. Opteam oli Henkilöstöpalveluyritysten liiton HPL:n, Suomen Franchising-yhdistyksen sekä Yritysvastuuverkosto FIBSin ja Suomen monimuotoisuusverkoston jäsen. Yrityksen viimeisenä toimitusjohtajana toimi Minna Vanhala-Harmanen. Opteamin liikevaihto oli vuonna 2015 noin 85,4 miljoonaa euroa. Vuonna 2015 Opteam osti Psykologitoimisto Crescon, joka oli Opteamin tytäryhtiö. Vuonna 2017 Opteam liittyi osaksi alan suurinta henkilöstöpalveluyritystä Baronaa. == Lähteet == == Aiheesta muualla == * Opteamin verkkosivut * Opteam liittyy osaksi Barona Groupia * Opteam, yritysreferenssit Luokka:Suomalaiset henkilöstöalan yritykset h
Chóra Sfakíon

Chóra Sfakíon () on Kreikan kylä, joka sijaitsee Kreetan saarella ja kuuluu Sfakián kuntaan, Chanián alueyksikköön ja Kreetan alueeseen. Kylän väkiluku on 212 (vuonna 2011). Chóra Sfakíon on Sfakián kunnan kuntakeskus. Chóra Sfakíon sijaitsee Välimereen kuuluvan Libyanmeren rannalla. Se muodostaa laajemman kyläyhdyskunnan (Τοπική Κοινότητα Χώρας Σφακίων, Topikí Koinótita Chóras Sfakíon), johon kuuluvat varsinaisen Chóra Sfakíonin kylän lisäksi myös Komitádes ja Vritomártis. Koko kyläyhdyskunnan väkiluku on 265. Toisessa maailmansodassa pääosa liittoutuneiden 10 000 sotilaasta evakuoitiin Chóra Sfakíonin kautta pois Kreetalta hävityn Kreetan taistelun jälkeen. Pääosa kylän kirkoista tuhoutui maailmansodan kuluessa. Chóra Sfakíonissa on muun muassa kunnantalo, hotelleja, tavernoita ja kauppoja. Chóra Sfakíonista kulkee laivoja muun muassa Gávdoksen saarelle, Loutróon ja Agía Rouméliin. Chóra Sfakíonista on kehittynyt läpikulkupaikka, sillä laivat tuovat Agía Roumélista Samarián rotkon läpi vaeltaneita kylään. Kylästä vaeltajat jatkavat matkaa linja-autoilla. == Lähteet == == Aiheesta muualla == * Chóra Sfakíon Kreeta.info-sivustolla * Chora-sfakion.com Luokka:Kreetan kylät Luokka:Sfakiá
Ekinokokkoosi

Ekinokokkoosi on muun muassa hirviekinokokki (Echinococcus granulosus) tai myyräekinokokki (Echinococcus multilocularis) -heisimatojen aiheuttama, ihmiselle vaarallinen tauti, jossa loisten toukkavaiheet aiheuttavat sisäelimissä nesteen täyttämiä rakkuloita, hydatidikystoja. Tauti tarttuu eläimistä ihmisiin ulosteiden tai saastuneen lihan välityksellä. Pääisäntinä toimiville koiralle, sudelle ja ketulle loiset eivät aiheuta oireita. Sen sijaan munien siirryttyä ulosteen välityksellä väli-isännäksi valikoituvaan ihmiseen, sikaan tai kasvinsyöjään väli-isännän sisäelimiin muodostuu ekinokokin toukka-asteiden täyttämiä rakkuloita. Ekinokokkoosi onkin yksi tärkeä syy huolehtia koirien säännöllisestä heisimatolääkityksestä. Sekä lihakarjassa että ihmisessä kystoja muodostuu useimmin maksaan ja keuhkoihin mutta myös munuaisiin ja aivoihin. Yleisemmän hirviekinokokin muodostamat kystat voivat olla halkaisijaltaan jopa 10 cm, mutta monilokeroisia kystoja synnyttävä myyräekinokokki on ihmiselle vaarallisempi. == Katso myös == *Zoonoosi (eläinten ja ihmisten yhteiset tartuntataudit) == Lähteet == *Ekinokokkoosi – Ruokavirasto *Marcinkutė A., Šarkūnas M., Moks E., Saarma U., Jokelainen P., Bagrade G., Laivacuma S., Strupas K., Sokolovas V. & Deplazes P. 2015. Echinococcus infections in the Baltic region. Veterinary Parasitology == Aiheesta muualla == *Kyoto Encyclopedia of Genes and Genomes (KEGG): Human echinococcosis Luokka: Zoonoosit Luokka: Loistaudit
Taittaja

Taittaja on henkilö, joka kokoaa muun muassa toimittajien teksteistä, ilmoituksista, mainoksista, valokuvista ja muusta kuvitusmateriaalista visuaalisen tuotteen, kuten ilmoituksen, esitteen, lehden tai kirjan. Taittajalta vaaditaan hyvää visuaalista silmää, tarkkuutta ja soveltamiskykyä. Taittajalla voi olla valmiita taittopohjia, joiden pohjalta hän luo samaan visuaaliseen linjaan sopivia taittoja tai sitten hän suunnittelee lehdelle, kirjalle tai vaikkapa esitteelle oman yksilöllisen ilmeen, jota jatkossa noudatetaan. Taittaja työskentelee usein osana toimitustiimiä. Toisinaan myös toimittajat taittavat lehteä. Taittaja työskentelee esimerkiksi mainostoimistossa, lehtitalossa tai kustantamossa. Hän on yleensä ammatiltaan graafinen suunnittelija, mainospiirtäjä tai Art director ja hänellä saattaa olla ammatillisen tason koulutus tai hän on käynyt taidekorkeakoulua. Yleensä hänellä on jonkin asteen taidekoulutus tai hän voi olla painopinnanvalmistaja. Lehden taitto koostuu artikkeleista, mainoksista, ilmoituksista, etu- ja takakannesta, mahdollisesti sarjakuvista, sanaristikosta, sudokusta ja apinalaatikosta. Näistä aineksista lehden taittaja kokoaa mahdollisimman kiinnostavan näköisen julkaisun. Taittajan vastuulla on lehden ulkoasun luominen näyttäväksi ja myyväksi. Luokka:Graafinen suunnittelu Luokka:Taidealan ammatit
Kajo

Kalle ”Kajo” Niskanenhttp://www.ts.fi/online/viihde/84114.html (s. 28. syyskuuta 1989 Kaarina) on suomalainen rap-artisti, joka tunnetaan parhaiten osallistumisistaan rapin SM-kilpailuihin. Kajo on kilpaillut kilpailuissa vuosina 2005–2011 ja 2015. Hän on voittanut vuosina 2009, 2011 sekä 2015 ja häntä pidetään yhtenä Suomen parhaista battle-artisteista. Kajo on myös perustanut kaarinalaisen rap-kokoonpanon nimeltä Sakea yhdessä S-Mollin kanssa. Kajo asuu nykyään Kokkolassa. Kajo aloitti räppäämisen viidennellä luokalla. Kajon ensimmäinen soolojulkaisu Promo EP julkaistiin 11. maaliskuuta 2011. Kajo on perustanut S-Mollin kanssa Skriivaa ku riivaa (SKR) -nimisen kirjoitettujen battlejen liigan. Ensimmäinen battle järjestettiin vuonna 2012 Old Texasissa Kaarinassa. Kajo oli myös Suomen Kommunistisen Puolueen ehdokkaana vuoden 2015 eduskuntavaaleissa. Kajo muodostaa Yhdentekevää-duon yhdessä siskonsa MC Pyhä Lehmän (Karoliina Niskanen) kanssa. Yhtyeen debyyttialbumi Yhdentekemää ilmestyi tammikuussa 2014.http://www.levykauppax.fi/artist/yhdentekevaa/yhdentekemaa/ == Sakea == Freestylen ohella Kajo on räpännyt S-mollin kanssa Sakea-yhtyeessä vuodesta 2004 lähtien. Sakean ensilevyä myytiin muun muassa The Funkiest -levykaupassa Helsingissä ja Gangsta Clothing Storessa Turussa. Sakean ensilevy ”Käsikasvattajan” myytiin loppuun Funkiestissä. == Diskografia == ===EP:t=== * Promo EP (2011) ===Vierailijana=== Artisti Kappale Albumilta Muut vierailijat Vuosi Altis "Jugeboxi" Sairaala LP 2009 Jake the Break & Flam "Painakaa pojat mieleen" Rattaat pyörimään Are 2011 Altis "Terapia" Ottaa päähän 2011 Altis "Hirttoköysi ja sika" Kovakustanne LP Illmasta 2012 Altis "Sano mitä sanot" Kovakustanne LP 2012 Rivo "Freestyle-outro" Ikuisuusprojekti 2nen, Krister, Ironine 2012 Ironine "Dystopia" 2012 Madvekee & MC Kajo Nimenhuuto 2017 Ekstaasi Se menee niin Seppuku 2018 Ekstaasi Ihmisroska 2019 Altis "Terapia",pt2 Musta Valo 2020 == Lähteet == == Aiheesta muualla == *Artikkeli Kajosta Turun Sanomissa *Kajo vieraana Mestarisoundissa *"Kajo räppäsi voittoon" Artikkeli Yle.fi Luokka:Suomalaiset hip hop -artistit Luokka:Rap SM:n voittajat Luokka:Vuonna 1989 syntyneet Luokka:Elävät henkilöt
Kesäparalympialaiset 2012

Kesäparalympialaiset 2012 olivat 14. paralympialaiset. Ne järjestettiin 29. elokuuta – 9. syyskuuta 2012 Lontoossa, Yhdistyneessä kuningaskunnassa. Kisoihin osallistui 4 237 urheilijaa 164 maasta. Vaikka vuoden 2012 olympialaiset olivat Lontoon kolmannet olympiakisat, paralympialaiset järjestettiin kaupungissa ensimmäistä kertaa. Vuoden 2000 paralympialaisten skandaalin jälkeen kisoista suljetut älyllisesti vammaiset urheilijat palasivat paralympialaisiin 12 vuoden tauon jälkeen. Kisojen menestynein urheilija oli australialainen uimari Jacqueline Freney joka saavutti kahdeksan paralympiakultaa. ==Lajit== Paralympialaisten ohjelmassa oli kaksikymmentä lajia (Suluissa kilpailutapahtumien määrä): * Ammunta (12) * Boccia (7) * Esteratsastus (11) * Jalkapallo (2) * Jousiammunta (9) * Judo (13) * Lentopallo (2) * Maalipallo (2) * Painonnosto (20) * Purjehdus (3) * Pyöräily (50) * Pyörätuolikoripallo (2) * Pyörätuolimiekkailu (12 ) * Pyörätuolirugby (1) * Pyörätuolitennis (6) * Pöytätennis (29) * Soutu (4) * Uinti (148) * Yleisurheilu (170) == Mitalitaulukko TOP-10 == 1 Kiina 95 71 65 231 2 Venäjä 36 38 28 102 3 Iso-Britannia 34 43 43 120 4 Ukraina 32 24 28 84 5 Australia 32 23 30 85 6 Yhdysvallat 31 29 38 98 7 Brasilia 21 14 8 43 8 Saksa 18 26 22 66 9 Puola 14 13 9 36 10 Alankomaat 10 10 19 39 32 Suomi 4 1 1 6 == Kalenteri == == Kuvagalleria == Kuva:Paralympic flames.jpg|Paralympiatuli Kuva:TeamGB_at_the_Paralympic_Opening_Ceremony.jpg|Britannian joukkue avajaisissa. Kuva:Australia - Canada, women's wheelchair basketball at Paralympics 2012 - 3.jpg|Pyörätuolikoripalloa Australia - Kanada. Kuva:London 2012 paralympic volleyball (1).jpg|Naisten istumalentopalloa. Kuva:Cameron Leslie in front at 2012 Summer Paralympics.jpg|Uintia. Kuva:Goalball now for the second half of Sweden - Lithuania.jpg|Maalipalloa. Kuva:Richard Whitehead - 2012 Gold Medal.jpg|T42 200 m Kuva:Paralympics Closing Ceremony Sun God.jpg|Päättäjäiset. Kuva:| == Katso myös == * Kesäolympialaiset 2012 * Suomi kesäparalympialaisissa 2012 == Lähteet == * Virallinen sivusto === Viitteet === == Aiheesta muualla == * Official website of the Paralympic Movement *
Rubin Tjumen

Rubin Tjumen () on venäläinen jääkiekkojoukkue Tjumenista, Keski-Venäjän Tjumenin alueelta. Seura pelaa tällä hetkellä maan toiseksi korkeimmalla sarjatasolla Vysšaja Ligassa, sen itäisessä konferenssissa. Seuran juniorijoukkue pelaa Venäjän nuorten jääkiekkosarjassa nimellä Gazovik Tjumen. ==Historia== Jääkiekko tuli Tjumeniin 1950-luvulla. Kaupungin telakkatyöntekijöiden joukkueesta Vodnik muodostui vuonna 1972 ensimmäinen järjestäynyt joukkue Rubin Tjumen, joka liittyi Pervaja Ligaan. Ylimmillään Rubin pelasi Kansainvälisessä liigassa ennen toiminnan loppumista 1990-luvun puolivälissä. Rubinin toiminnasta elvytettiin sponsoroiden avulla junioritoiminta, ja uusi joukkue sai nimen Gazovik Tjumen vuonna 1995. Nuorten vanhentuessa joukkue liittyi Venäjän kolmannelle sarjatasolle Pervaja Ligaan 1998. Gazovik nousi kaudeksi 2000–2001 toiselle tasolle Vysšaja Ligaan. Vuonna 2010 seura vaihtoi nimekseen vanhan joukkueen nimen Rubin Tjumen. Rubin voitti Vysšaja Ligan mestaruuden kaudella 2010–2011. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 1 Jegor Gromovik L 2024 73 Jegor Nazarov L 2025 Tšeljabinsk, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 12 Dmitri Ljutov L 2025 Pietari, Venäjän SFNT, Neuvostoliitto 22 Filat Zotov L 2025 Samara, Venäjä 24 Ilja Kolganov L 2024 Tjumen, Venäjä 93 Nikita Vaštšenko L 2024 Pietari, Venäjä Venjamin Baranov L 2025 Pietari, Venäjä Pavel Desjatkov L 2024 Toljatti, Venäjä Ilja Gatijatulin R 2025 Tšeljabinsk, Venäjä Piotr Jasinski L 2025 Tšeljabinsk, Venäjä Mark Lypkan L 2025 Angarsk, Venäjä Vladislav Naumov L 2024 Tjumen, Venäjä Mihail Stihanovski L 2025 Omsk, Venäjä Jegor Vdovin L 2025 Tšeljabinsk, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 7 Ivan Meledin L H 2025 Hanty-Mansijsk, Venäjä 8 Nikita Brjutov L H 2025 Tjumen, Venäjä 13 Nikita O. Popugajev L H 2024 Moskova, Venäjä 27 Denis Davidov L VLH 2025 Salavat, Venäjän SFNT, Neuvostoliitto 80 Kirill Košurnikov L H 2025 Tšeljabinsk, Venäjä 82 Mihail Nazarov L OLH 2025 Novosibirsk, Venäjä 95 Jevgeni Kanitski R KH 2024 Mežduretšensk, Venäjä Vladimir Bobiljov L LH 2024 Lipetsk, Venäjä Georgi Busarov L KH 2025 Penza, Venäjä Vladislav Džiošvili L H 2025 Moskova, Venäjä Aleksandr Gorškov R LH 2025 Surgut, Venäjän SFNT, Neuvostoliitto Aleksandr Podkoritov R H 2025 Tšeljabinsk, Venäjä Damir Rahimullin L OLH 2025 Perm, Venäjä Pavel Voronkov L H 2025 Moskova, Venäjä === Joukkueenjohto === * Päävalmentaja: Dmitri Andrejev * Apuvalmentaja: Vladislav Daškevitš * Apuvalmentaja: Konstantin Fast * Maalivahtivalmentaja: Ilja Popov * Toimitusjohtaja: Nikolai Babenko * Jääkiekkotoiminnanjohtaja: Aleksandr Popov Lähde: EliteProspectshttps://www.eliteprospects.com/team/1730/rubin-tyumen Viitattu 1.11.2021. ==Lähteet== ==Aiheesta muualla== *Seuran kotisivut Luokka:Venäläiset VHL-seurat
Torsten Rapp

Bo Torsten Rapp (20. huhtikuuta 1905 Tukholma, Ruotsi – 23. maaliskuuta 1993 Tukholma) oli ruotsalainen upseeri. Rapp toimi Ruotsin ilmavoimien komentajana 1960–1961 ja oli maan puolustusvoimien ylipäällikkö 1961–1970. Hän antoi kuolemaniskun ydintutkimusohjelmalle. Torsten Rapp on haudattu Ingarön hautausmaalle Tukholman ulkopuolella. ==Lähteet== Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1905 syntyneet Luokka:Vuonna 1993 kuolleet
Animal I Have Become

Animal I Have Become on Three Days Grace -yhtyeen ensimmäinen single albumilta One-X. Se julkaistiin 26. huhtikuuta 2006. Yhtyeen johtohahmo Adam Gontier kirjoitti laulun ollessaan kipulääkkeiden vieroitushoidossa CAMH- hoitolaitoksessa () Torontossa.3DG doc aims to help addicts Jam! 30.3.2007 Viitattu 3.11.2009 Kappale kuullaan myös videopelissä WWE Smackdown! vs RAW 2007 ja Shaun White Snowboarding. == Listasijoitukset == Vuosi Lista Paras sijoitus 2006 Billboard Hot 100 60 2006 Mainstream Rock Tracks 1 2006 Modern Rock Tracks 1 ==Lähteet== Luokka:Yhdysvaltalaiset heavy metal -kappaleet Luokka:Vuoden 2006 kappaleet
Rivo

Rivo voi tarkoittaa: ==Henkilöt== * MC Rivo, oik. Riku Virtanen, suomalainen rap-artisti * Peter de Rivo (n. 1420–1495), flaamilainen skolastikko * Rivo Vesik (s. 1980), virolainen rantalentopalloilija === Kuvitteellisia henkilöitä === * Rivo-Riitta, Fingerpori-sarjakuvan hahmo ==Maantiede== * Rivo, kylä Azerbaidžanissa * Rivo Alto Island, keinotekoinen saari Floridassa
Break (Three Days Gracen kappale)

Break on Three Days Gracen ensimmäinen single albumilta Life Starts Now. Se julkaistiin 1. syyskuuta 2009 Yhdysvalloissa, radiossa ja yhtyeen kotisivuilla.Break - Hear it now! Three Days Grace 1.9.2009 Viitattu 3.11.2009 ==Lista sijoitukset== Vuosi Lista Paras sijoitus 2009 Billboard Hot 100 73Break - Three Days Grace Billboard.com Viitattu 3.11.2009 2009 Billboard Alternative Songs 4 2009 Billboard Rock Songs 1 2009 Canadian Hot 100 26 ==Lähteet== Luokka:Yhdysvaltalaiset rockkappaleet Luokka:Vuoden 2009 kappaleet
Kristinia DeBarge

Kristinia DeBarge ([krɪstɨˈniːə dɨˈbɑːrdʒ]; s. 8. maaliskuuta 1990 South Pasadena, Kalifornia) on yhdysvaltalainen laulaja-lauluntekijä. DeBarge on laulaja James DeBargen tytär ja hän on nuorin jäsen DeBarge-musiikkiryhmässä. Hän esiintyi ensimmäisen kerran valtakunnallisessa televisiossa vuonna 2003 American Idolin spin-offissa American Juniors. Vuonna 2009 DeBarge allekirjoitti Island Records -levy-yhtiön kanssa sopimuksen ja julkaisi heinäkuussa debyyttialbuminsa Exposed. Albumi debytoi Billboard 200 -listan sijalla 23. Toisen albuminsa, Young & Restless, hän julkaisi vuonna 2013. == Diskografia == === Albumit === * Exposed (2009) * Young & Restless (2013) * Back in the Day (2019) === Singlet === * ”Goodbye” (2009) * ”Sabotage” (2009) * ”Future Love” (2009) * ”Cry Wolf” (2012) * ”Ignite” (2013) * ”Highe” (2013) * ”Fadeout” (feat. Iamsu!) (2016) * ”Crystal Ball” (2017) * ”Pink Love” (2017) * ”Hangover” (2018) * ”Alright” (2018) * ”Breathe” (2019) * ”Back in the Day” (2019) === Vierailut === *Redrama – ”Let Go” (2014) === Musiikkivideot === * Goodbye (2009) * Sabotage (2009) * Cry Wolf (2012) * Le Go ft. Kristinia DeBarge (2014) * Fadeout ft Iamsu (2016) * Crystal Ball (2017) * Pink Love (2017) == Lähteet == == Aiheesta muualla == * Kristinia DeBargen kotisivut * Luokka:Yhdysvaltalaiset laulajat Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit
Helen F. James

Helen Frances James (22. toukokuuta 1956 Hot Springs, Arkansas) on yhdysvaltalainen lintutieteilijä. Jamesin vanhemmat olivat luonnontutkijoita, ekologeja, jotka ottivat Helenin ja tämän sisarukset mukaan lukuisille retkilleen ja matkoilleen eri puolille Yhdysvaltoja ja Meksikoa. Helen löysi intiaanikulttuurien muinaisesineitä ja hän kiinnostui arkeologiasta niin, että liittyi 12-vuotiaana Luoteis-Arkansasin arkeologiseen yhdistykseen. Kaksi vuotta myöhemmin hänen isänsä sai vuoden pituisen Fulbright-stipendiaatin Ghanaan ja Helen pääsi perehtymään täysin erilaiseen kulttuuriympäristöön. 16-vuotiaana Helen jätti lukion ja pääsi fuksiksi Arkansasin yliopistoon. James suoritti kandidaatin (B.A.) tutkinnon Arkansasin yliopistossa vuonna 1977 ja väitteli filosofian tohtoriksi (eläintiede) Oxfordin yliopistosta vuonna 2000. Väitöksen aiheena olivat (Drepanidini)-alaheimon havaijinpeippojen fylogenia ja vertaileva luututkimus. James toimii Smithsonian-instituutin lintuosaston kuraattorina. Hänen tutkimuksensa on suuntautunut eristyneiden saarten lintujen evoluutioon ja eliömaantieteeseen. Hän on perehtynyt erityisesti Havaijin lintufaunaan ja on kirjoittanut lukuisia tieteellisiä artikkeleita, muun muassa saarten lintufossiileista yhdessä puolisonsa Storrs L. Olsonin kanssa. James ja Olson avioituivat vuonna 1981 tehtyään sitä ennen useita vuosia yhdessä tutkimustyötä Havaijin lintufossiilien parissa. Heillä on kaksi poikaa, Travis ja Sydney. James tutkii myös varpuslintujen ja sorsalintujen muoto-opillista evoluutiota. == Lähteet == *Tutkijasivu *Julkaisuluettelo *Elämäkerta, s. 167 Luokka:Yhdysvaltalaiset ornitologit Luokka:Vuonna 1956 syntyneet Luokka:Elävät henkilöt
DJ Hell

DJ Hell (oikealta nimeltään Helmut Josef Geier, s. 6. syyskuuta 1962 Altenmarkt an der Alz) on saksalainen house/tekno DJ. Hän on myös International DeeJay Gigolo Records levy-yhtiön perustaja. == Uraa == DJ Hellin suurin hitti on "Keep On Waiting", joka julkaistiin nimellä Gigolo 122. Kyseinen kappale julkaistiin 12" vinyylinä. Syyskuussa 2009 DJ Hellille ja Felix Da Housecatille tuli kiistaa DJ Hellin "The DJ Ft. P Diddy" -nimisestä kappaleesta. Housecat väitti, että kappaleen sisältöön on otettu vaikutteita hänestä sekä yhdysvaltalaisesta rap-artistista, Sean "P. Diddy" Combista. == Diskografia == * Geteert & Gefedert (Disko B) * Mixes Of Gary Numan Vol. 2 (Random Records) * Repassion (International Deejay Gigolo Records) * My Definition Of House Music (R&S;) * Red Bull From Hell EP (Disko B) * Sprung Aus Den Wolken / Butter Säure (Kickin Records) * Three Degrees Kelvin / Like That! (Magnetic North * Ultraworld EP Vol. 1 (Disko B) * Allerseelen (Disko B) * Albino EP (Disko B) * Original Street Techno (Disko B) * Totmacher (Disko B) * Totmacher Interpretationen (Disko B) * Munich Machine (V2 Records, Inc.) * Suicide Commando (V2 Records, Inc.) * Copa (Disko B) * Rock My Body To The Beat (International Deejay Gigolo Records) * Keep On Waiting (International Deejay Gigolo Records) * N.Y. Muscle (Motor Music) 2003 Gigolo 130 * Listen To The Hiss feat. Alan Vega (International Deejay Gigolo Records) 124 * Je regrette Everything feat. Billy Ray Martin International Deejay Gigolo Records) 124 * Best of Hell (International Deejay Gigolo Records) * Fun Boy (International Deejay Gigolo Records) * Teufelswerk (International Deejay Gigolo Records) == Aiheesta muualla == * Virallinen sivusto Luokka:Saksalaiset DJ:t Luokka:Saksalaiset elektronisen musiikin artistit Luokka:Vuonna 1962 syntyneet Luokka:Elävät henkilöt
V2-moottori

V2-moottori on polttomoottori, jossa on kaksi sylinteriä kulmassa toisiinsa nähden. Moottorityyppiä käytetään yleensä moottoripyörissä ja sitä on käytetty 1900-luvun alkupuolen autoissa. == Katso myös == * V-moottori * R3-moottori V02-moottori
Roanoke (Virginia)

Roanoke on Virginiassa Yhdysvalloissa sijaitseva kaupunki. Kaupunki on niin kutsuttu itsenäinen kaupunki (), eli se ei kuulu mihinkään piirikuntaan. Roanoken asukasluku oli Yhdysvaltojen vuoden 2010 väestönlaskennassa 97 032\. Kaupungissa on paljon rikollisuutta sekä jengitoimintaa; vuonna 2007 FBI arvioi kaupungin Virginian toiseksi väkivaltaisemmaksi kaupungiksi. Vuonna 2008 kaupunki oli sijalla 5.http://www.roanoke.com/news/roanoke/wb/185782 Kaupungin nykyinen pormestari on David Bowers, joka astui virkaansa vuonna 2008. == Lähteet == == Aiheesta muualla == Luokka:Virginian kaupungit
Baikal (haulikko)

Baikal on venäläinen haulikkomerkki. Aseet valmistaa Iževskin asetehdas SUP Izhevsky Mekhanichesky Zavod Iževskissä, joka on eräs maailman suurimmista haulikoiden valmistajista. == Malleja == * IJ-17 hanallinen yksipiippuinen * IJ-18 hanaton yksipiippuinen * IJ-12 päällekkäispiippuinen * IJ-26 rinnakkaispiippuinen * IJ-27 päällekkäispiippuinen * IJ-43 rinnakkaispiippuinen * IJ-58 rinnakkaispiippuinen * IJ-54 rinnakkaispiippuinen * IJ-59 päällekkäispiippuinen * MP-153 kaasumäntätoiminen itselataava == Katso myös == * Iževskin asetehdas ==Lähteet== == Aiheesta muualla == * Izhevsky Mekhanichesky Zavod Luokka:Haulikot
Varastettua ilmaa

Varastettua ilmaa – vapaita esseitä Venäjästä on Jukka Mallisen esseekokoelma vuodelta 2008. Teoksessa Mallinen käsittelee Venäjää eri näkökulmista. Kääntäjä Mallinen käsittelee teoksessa kulttuuriin liittyvien kysymysten lisäksi myös politiikkaa, taloutta ja kansan psykologiaa.Ilmari Susiluoto, Tieteessä tapahtuu 7/ 2008, siteerattu Savukeitaan sivulla Esseissään Mallinen paneutuu aiheisiinsa sisältä käsin, toisin kuin tutkijat ovat perinteisesti tehneet.Veli-Pekka Leppänen, Helsingin Sanomat, siteerattu Savukeitaan sivulla , ja kokoelma on ajatusten, tosiasioiden ja näkemysten assosiaatiovirtaa.Peter Lodenius, Ny Tid, siteerattu Savukeitaan sivulla . Vuosikymmenien ajan Venäjään perehtynyt Mallinen tuntee kohteensa. Yhtenä teemanaan hän varoittaa Venäjällä tapahtuvasta kehityksestä ja kaivaa historiasta vertauskohtia maan nykytilanteelle. Hän on huolestunut myös ortodoksisen kirkon yhteyksistä militarismiin ja Venäjän valtionjohtoon.Aamun kirja Kriitikot kiittävät kirjaa lähes yksimielisesti.Matti Saarela, Etelä- Saimaa, siteerattu Savukeitaan sivulla == Lähteet == ==Aiheesta muualla== *Mallinen Savukeitaan sivulla Luokka:Suomalaiset esseekokoelmat Luokka:Vuoden 2008 kirjat
HMS Escort (H66)

HMS Escort (viirinumero H66) oli Britannian kuninkaallisen laivaston E-luokan hävittäjä maailmansotien välillä ja toisessa maailmansodassa. == Valmistus == Alus tilattiin 1. marraskuuta 1932 vuoden 1931 laivasto-ohjelmassa Greenockista Scotts Shipbuilding and Engineering Companyltä, missä köli laskettiin 30. maaliskuuta 1933. Alus laskettiin vesille 29. maaliskuuta 1934 ja otettiin palvelukseen 6. marraskuuta. Valmistuskustannukset olivat 249 587 puntaa ilman Amiraliteetin toimittamia ase- ja viestijärjestelmiä.Naval- history.net - HMS Escort ==Palvelus == Toisen maailmansodan alkaessa alus liitettiin Kotilaivaston 12. hävittäjälaivueeseen suojaamaan saattueita. Aluksen miehistö pelasti 3. syyskuuta 1939 HMS Electran kanssa merestä 481 matkustaja-alus Athenian matkustajaa ja miehistönjäsentä. Saksan laivaston sukellusvene U-30 oli torpedoinut aluksen 250 merimailia Inishtrahullista länteen ().Uboat.net - HMS Escort Alus siirrettiin 10. tammikuuta 1940 telakalle Falmouthiin, josta se palasi palvelukseen 12. helmikuuta. Alus upotti 25. helmikuuta 1940 HMS Inglefieldin ja HMS Imogenin kanssa sukellusvene U-63:n (). Huhtikuussa alus oli huollettavana Rosythissa, josta se palasi Kotilaivastoon. Alus joutui 11. huhtikuuta Pohjanmerellä ilmahyökkäykseen. Se jäi suojaamaan hyökkäyksessä liikuntakyvyttömäksi muuttunutta HMS Eclipseä, jonka alus hinasi Sullom Voeen korjattavaksi. Alus suojasi 25. huhtikuuta lentotukialuksia HMS Ark Royal ja HMS Glorious Norjan rannikolle (operaatio DX). Se suojasi pari päivää myöhemmin paluumatkalla Gloriousin Scapa Flow'hun. Alus törmäsi 11. toukokuuta puolalaisen matkustaja- aluksen Chobryn kanssa vaurioituen vain lievästi. Se lähti 26. kesäkuuta Gibraltarille saatuaan määräyksen siirtyä Välimerelle. Alus liitettiin kaksi päivää myöhemmin virallisesti Force H:hon, vaikka se saapui perille vasta 2. heinäkuuta. Alus osallistui 3. heinäkuuta Force H:ssa Ranskan laivaston upottamiseen Oranissa (operaatio Catapult) sekä operaatiota täydentämiseksi tehdyn lentotukialusiskun suojaamiseen 6. heinäkuuta (operaatio Lever). Alus suojasi 8. heinäkuuta laivasto-osastoa, jonka piti hyökätä Cagliarin lentotukikohtaan (operaatio MA5). Operaatio kuitenkin peruutettiin ilmauhan vuoksi. Paluumatkalla Italian laivaston sukellusvene R. Smg. Guglielmo Marconin laukaisema torpedo osui Escortin etummaiseen kattilahuoneeseen surmaten kaksi miehistönjäsentä. Aluksen kylkeen tuli etrin aukko. HMS Forester otti pahoin vaurioituneen aluksen hinaukseen HMS Faulknorin suojatessa. Vaurioitunut alus kallistui 34 astetta, jolloin se jouduttiin hylkäämään. Se katkesi viisi tuntia myöhemmin kahtia upoten nopeasti. == Päälliköt == Aluksen päälliköinä olivat: *John Bostock, DSC 31. heinäkuuta 1939 - 11. heinäkuuta 1940 ==Lähteet== * * * * * ===Viitteet=== Luokka:Kuninkaallisen laivaston E-luokan hävittäjät Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Welshman

HMS Welshman (viirinumero M84) Britannian kuninkaallisen laivaston Abdiel- luokan miinalaiva. == Valmistus == Alus tilattiin 21. maaliskuuta 1939 R. & W. Hawthorn, Leslie & Companyltä Hebburnista, missä köli laskettiin 8. kesäkuuta. Alus laskettiin vesille 4. syyskuuta 1940 ja valmistui 25. elokuuta 1941. Alukselle oli asennettu valmistuksen aikana tyypin 285 tutka, joka mahdollisti etummaisten tykkien tulenjohdon. Lisäksi alukselle oli asennettu ilmavoimien ilmaisujärjestelmä, joka ei kuitenkaan soveltunut erityisen hyvin laivastokäyttöön.naval-history.net - HMS Welshman == Palvelus == Valmistajan koeajot aluksella alkoivat elokuussa 1941, joiden päätyttyä alus valmistui 25. elokuuta. Vastaanottotarkastuksen jälkeen alus otettiin palvelukseen vielä samana päivänä. Koeajot saatiin päätökseen syyskuussa, minkä jälkeen se siirtyi Scapa Flowhun varustettavaksi ja koulutettavaksi. Alus liitettiin Kylen 1. miinanlaskijaviirikköön, jonka mukana se osallistui 23. syyskuuta ensimmäiseen miinanlaskutehtävään operaatio SN23C:ssä. Welshman oli 1. helmikuuta 1943 kuljettamassa joukkoja ja tarvikkeita Tobrukiin, kun siihen osui Saksan laivaston sukellusvene U-617:n laukaisema torpedo. Aluksen upotessa sai surmansa 157 henkeä. ==Lähteet== * === Viitteet === Luokka:Kuninkaallisen laivaston Abdiel-luokan miinalaivat Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan miinalaivat
Ingvar Carlsson (ralliautoilija)

Ingvar Carlsson (2. huhtikuuta 1947 Nyköping, Ruotsi – 28. lokakuuta 2009 Nyköping Södermanlands Nyheter ) oli ruotsalainen ralliautoilija. == Ura == Carlsson voitti vuoden 1988 Australian rallin, joka ei vielä tuona vuonna ollut osa rallin MM-sarjaa vaan kandidaatti. Carlssonin paras menestys MM- sarjassa osui kaudelle 1989, jolloin hän voitti Mazda 323 4WD -autollaan Uuden-Seelannin rallin ja Ruotsin rallin, jotka kuuluivat MM-sarjaan. Samana vuonna hän sijoittui kuljettajien MM-sarjassa seitsemänneksi. Jo edellisenä vuonna hän voitti Australian rallin, joka ei kuitenkaan vielä tuolloin ollut MM-osakilpailu. Carlsson aloitti ralliuransa BMW:n ja Mercedesin autoilla ennen kuin Mazdan talli palkkasi hänet 1980-luvun puolivälissä. Ingvar Carlsson menehtyi 62 vuoden ikäisenä nopeasti edenneeseen sairauteen. == Rallin MM-sarjan voitot == Nro Kausi Osakilpailu Kartanlukija Auto 1 1989 Ruotsin ralli Per Carlsson Mazda 323 4WD 2 1989 Uuden-Seelannin ralli Per Carlsson Mazda 323 4WD == Lähteet == == Aiheesta muualla == * Ingvar Carlsson World Rally Archive Luokka:Ruotsalaiset ralliautoilijat Luokka:Vuonna 1947 syntyneet Luokka:Vuonna 2009 kuolleet
Priest (vuoden 1994 elokuva)

Priest (televisioesityksessä käytetty nimeä Priest – Papin tarina) on Antonia Birdin 1994 ohjaama uskonnollinen draamaelokuva. Brittifilmi kertoo nuoresta roomalaiskatolisesta papista, joka ajautuu hengelliseen kriisiin homoseksuaalisuutensa takia. == Rooleissa == == Lähteet == == Aiheesta muualla == * Luokka:Brittiläiset draamaelokuvat Luokka:Vuoden 1994 brittiläiset elokuvat Luokka:Yhteiskunnalliset elokuvat Luokka:Elokuvat seksuaali- ja sukupuolivähemmistöistä Luokka:Kristinuskosta kertovat elokuvat
Warsow

Warsow on ilmainen, monelle käyttöjärjestelmälle suunnattu verkkomoninpeli, joka lukeutuu first-person shooter -genreen. Peli julkaistiin ensimmäisen kerran julkiseen levitykseen 8.6.2005, ja sitä kehittää aktiivisesti joukko freelance -ohjelmoijia ja -graafikoita. Warsowin lähdekoodi on vapaata, ja sitä levitetään GNU GPL -lisenssin termien mukaisesti. Peli on kehitetty Qfusion -pelimoottorin pohjalle, joka on kehittynyt versio Quake II pelimoottorista. Pelin grafiikan sekä muu median käyttöä ja levittämistä on kuitenkin rajoitettu niin, että oikeus niihin säilyvät sisällön alkuperäisillä tuottajilla. Tämän vuoksi Warsow lukeutuukin freeware peliksi, eikä sitä voida pitää vapaana ohjelmistona. Pelin visuaalinen ilme on saanut rutkasti huomiota pelaajien keskuudessa, sillä se eroaa monista muista peleistä kirkkaan, yksinkertaisen ja selkeän graafisen ulkoasunsa ansioista. Tähän ratkaisuun päädyttiin, sillä nopeatempoisessa ja kilpailuhenkisessä pelissä on tärkeää, että visuaalinen ulkoasu on mahdollisimman selkeä. == Pelattavuus == Olennainen osa Warsowin pelattavuutta on sen vahva painotus liikkumisen taitoon sekä erilaisiin temppuihin, jotka juontavat juurensa Quakeen ja Unreal Tournamentiin. Tämä luo peliin täysin uuden ulottuvuuden, sillä liikkumisesta itsestään on tehty hyvin pitkälle hiottava taito. Warsowissa on myös uniikki, muista peleistä poikkeava lisätehojärjestelmä aseille. Tavallisten ammusten lisäksi pelikentiltä löytyy myös vahvoja ammuksia, jotka lisäävät aseiden tehoa entisestään. == Kilpapelaaminen == Vaikka Warsow on yhä beta-vaiheessa oleva peli, ovat monet merkittävät esport-järjestöt tunnustaneet sen täysin kykeneväksi kilpapeliksi. Näihin järjestöihin kuuluvat muun muassa Electronic Sports League, ClanBase ja Electronic Sports World Cup. Peliä varten on myös järjestetty lukuisia LAN-turnauksia, kuten Crossfire Devotii Challenge 3. == Warsow muualla netissä == * Warsow.net – Virallinen kotisivu * Warsow Wiki Virallinen Warsow-wiki * Warsow.fi Suomenkielinen Warsow-sivusto Luokka:Freeware-pelit Luokka:Linux-pelit
Nikolai Tištšenko

Nikolai Ivanovitš Tištšenko (10. joulukuuta 1926 Ljublino, Neuvostoliitto – 10. toukokuuta 1981 Moskova, Neuvostoliitto) oli neuvostoliittolainen jalkapalloilija, pelipaikaltaan puolustaja. Tištšenko pelasi vuosina 1951–1958 Moskovan Spartakissa ja voitti Neuvostoliiton mestaruuden neljä kertaa. Neuvostoliiton maajoukkueessa Tištšenko pelasi vuosina 1954–1956 12 ottelua ja voitti olympiakultaa 1956 Melbournen olympialaisissa. Olympiakisojen välierissä Bulgariaa vastaan Tištšenkon solisluu katkesi, mutta pelaajavaihdot eivät olleet sallittuja, ja hän joutui pelaamaan ottelun loppuun saakka. ==Saavutukset== * Olympiakulta 1956 * Neuvostoliiton mestaruus 1952, 1953, 1956, 1958 **hopeaa 1954, 1955 **pronssia 1957 ==Lähteet== * http://www.rusteam.permian.ru/players/tishenko.html * http://fanat1k.ru/hall- of-fame/Tischenko.Nikolai.php Luokka:Neuvostoliittolaiset jalkapalloilijat Luokka:Neuvostoliittolaiset olympiavoittajat Luokka:Vuonna 1926 syntyneet Luokka:Vuonna 1981 kuolleet
Márton Lőrincz

Márton Lőrincz (28. lokakuuta 1911 Korond, Unkari – 26. marraskuuta 1969 San Carlos de Bariloche, Argentiina) oli unkarilainen painija ja olympiavoittaja. Lőrincz voitti kultamitalin kreikkalais-roomalaisen tyylin painoluokassa 56 kilogrammaa Berliinin olympialaisissa 1936. EM-kisoista Lőrincz saavutti kultamitalin vapaapainissa 56-kiloisissa vuonna 1934 ja hopeaa vuonna 1935. Lőrincz lopetti uransa Berliinin olympialaisten jälkeen. Hän oli juutalainen ja hänen onnistui paeta Argentiinaan, jossa hän asui kuolemaansa saakka. ==Lähteet== *Profiili FILA:n tietokannassa *Márton Lőrincz – Sports Reference LLC. Luokka:Unkarilaiset kreikkalais-roomalaisen tyylin painijat Luokka:Unkarilaiset vapaapainijat Luokka:Unkarilaiset olympiavoittajat Luokka:Vuonna 1911 syntyneet Luokka:Vuonna 1969 kuolleet
Chickenfoot

Chickenfoot on vuonna 2008 perustettu yhdysvaltalainen hard rock-superyhtye, jossa soittavat Van Halenista Sammy Hagar (laulu) ja Michael Anthony (basso), sooloartisti Joe Satriani (kitara) ja Red Hot Chili Peppersin Chad Smith (rummut). Yhtye syntyi lähes sattumalta kun sen tulevat jäsenet Hagar, Anthony ja Smith tapasivat jammailla Hagarin klubilla Meksikossa. Hyvin sujuneen jammailun myötä heillä heräsi ajatus perustaa yhtye. Olihan heillä jo keksittynä nimi Chickenfoot, mutta kitaristi puuttui, joten he ottivat yhteyttä Satrianiin joka suostui kokoonpanoon. Yhtye teki ensimmäisen esiintymisensä Hagarin soolokeikalla Las Vegasissa vuonna 2008. Yhtyeen kesäkuussa 2009 ilmestynyt debyyttialbumi Chickenfoot myi kultaa Yhdysvalloissa, ja se menestyi hyvin Billboard 200 -listalla sijoittuen neljänneksi. Yhtye on esiintynyt vuoden 2009 Pohjois-Amerikan kiertueen ohella myös Euroopassa. == Diskografia == ===Studiolbumit=== * Chickenfoot (5. kesäkuuta 2009) * Chickenfoot III (27. syyskuuta 2011) ===Kokokoelmat=== * BEST + LIVE (2017) ===Livealbumit=== * LV (2012) ===Singlet=== * Oh Yeah (2009) * Soap on a Rope (2009) * Sexy Little Thing (2009) * Get It Up (2010) * My Kinda Girl (2010) * Big Foot (2011) * Three and a Half Letters (2011) * Different Devil (2012) * Something Going Wrong (2013) * Divine Termination (2017) == Lähteet == == Aiheesta muualla == * Viralliset sivut * Luokka:Yhdysvaltalaiset hard rock -yhtyeet
Agent Blue

Agent Blue on arseenipohjainen kasvimyrkky ja yksi niin kutsutuista "sateenkaarimyrkyistä", joita Yhdysvallat käytti Vietnamin sodan aikana Vietnamin kasviston tuhoamiseen. Agent Blue koostui varsinaisena kasvimyrkkynä toimivasta kakodyylihaposta sekä sen natriumsuolasta natriumkakodylaatista ja lisäksi apuaineista kuten vaahdonestoaineista, surfaktanteista ja vedestä. Kuten muillakin sateenkaarimyrkyillä, myös Agent Bluella pyrittiin tuhoamaan Vietnamin mangrovemetsien aluskasvillisuutta sekä myös maan riisipeltoja. Nämä tarjosivat alueen väestölle ravintoa ja vastarintataistelijoille piilo- ja suojapaikkoja. Vietnamin sodan aikana Agent Blue -myrkkyä suihkutettiin noin 300 000 hehtaarille vietnamilaisia riisipeltoja ja 100 000 hehtaarille mangrovemetsää. Riisipeltoja vastaan kohdistetu hyökkäykset pyrittiin ajoittamaan juuri sadonkorjuuta edeltävään ajankohtaan, mikä johti lähes valmiiksi kasvaneen sadon kuivumiseen pelloille ja mahdollisimman hankalasti korjattavaan vahinkoon ravinnontuotannolle. Sen lisäksi että kasvimyrkkyjen laaja käyttö aiheutti nälänhätää, altistuivat paikallinen väestö sekä myrkyn vaikutusalueilla toimineet vietnamilaisjoukot myös suoraan myrkylle ja sen aiheuttamille pitkäaikaisille terveyshaitoille. Myrkyn sisältämä arseeni myös kertyy maaperään ja vesistöihin. Vesistöihin ja maaperään kertynyt myrkky palautuu esimerkiksi ravintona käytettyjen vesieliöiden ja kasvien kautta takaisin väestöön. Vaikka kakodyylihapon aiheuttama akuutti toksisuus ihmiselle on verrattain vähäinen, altistaa sen sisältämän arseenin kertyminen elimistöön vakaville pitkäaikaisille terveyshaitoille. Näitä ovat esimerkiksi kohonnut riski sairastua useisiin syöpäsairauksiin, myös lapsuudessa ilmeneviin harvinaisempiin syöpiin, sekä erilaisten sikiövaurioiden kohonnut riski. Nykypäivänä ainetta käytetään suuria määriä edelleen nurmikoilla ja kasvien hoidossa Yhdysvalloissa. Sitä ruiskutetaan myös puuvillapelloille, ja se kuivattaa kasvit ennen sadonkorjuuta. == Lähteet == Luokka:Arseeniyhdisteet Luokka:Kemialliset aseet Luokka:Myrkylliset kemikaalit
Eterna

Eterna on brasilialainen power metal -yhtye. Yhtye perustettiin vuonna 1995 nimellä Refúgio, mutta ennen ensimmäisen demon julkaisua nimi vaihdettiin Eternaksi. Yhtye on edelleen aktiivinen. Se on julkaissut kuusi studioalbumia ja yhden live-DVD:n. ==Jäsenet== ===Nykyinen kokoonpano=== *Alexandre Soul - basso ja laulu *Paulo Frade - kitara *José Cardillo - koskettimet *Fabiano Rezende - rummut ===Entiset jäsenet=== *Leandro Caçoilo - laulu *Douglas Codonho - koskettimet *Danillo Lopes - rummut ja laulu *Rafael Agostino - koskettimet *Mauricio Cailet - kitara *Paulo Henrique - rummut *Jason Freitas - basso ==Julkaisut== *Shema Israel (1997) *Papyrus (1998) *The Gate (2001) *Terra Nova (2002) *Epiphany (2004) *Live! (2006) *Spiritus Dei (2014) ==Aiheesta muualla== * Yhtyeen kotisivut . * Yhtyeen Myspace-sivut. * Tietoa yhtyeestä Metal-Archives -sivustolla. Luokka:Kristilliset metalliyhtyeet Luokka:Brasilialaiset power metal -yhtyeet
Vanemuine

Vanemuine on Tartossa toimiva Viron vanhin vironkielinen teatteri. Sen edeltäjä oli vuonna 1865 perustettu Vanemuise Selts (Vanemuisen Seura)Facta 2001, WSOY 1985, 17. osa, palsta 694, joka järjesti Viron ensimmäiset valtakunnalliset laulujuhlat 1869 ja esitti vuonna 1870 Lydia Koidulan näytelmän Saaremaa onupoeg (‘Serkku Saarenmaalta’). Tästä esityksestä lasketaan sekä Vanemuine-teatterin että koko Viron kansallisen teatteritoiminnan alkaneen. Teatteri toimi suomalaisen arkkitehti Armas Lindgrenin suunnittelemassa, 1906 valmistuneessa rakennuksessa. Teatteria laajennettiin 1930-luvun lopulla Arnold Matteusin suunnitelmien mukaan.Teatrimajad , viitattu 17.2.2017 Se tuhoutui pääosin toisen maailmansodan aikana. Uusi teatterirakennus valmistui 1967. Teatteri on saanut nimensä kansallisromanttisen pseudomytologisen hahmon, Vanemuine-jumalan mukaan. ==Lähteet== == Aiheesta muualla == * Vanemuine Luokka:Viron teatterit Luokka:Tarton rakennukset ja rakennelmat
HMS Comet (H00)

HMS Comet (viirinumero H00) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti liitti sen 15. kesäkuuta 1938 laivastoonsa River-luokan aluksena HMCS Restigouche. == Valmistus == Alus tilattiin 15. heinäkuuta 1930 vuoden 1929 laivasto- ohjelmassa Portsmouthin telakalta, missä köli laskettiin 12. syyskuuta 1930. Alus laskettiin vesille 30. syyskuuta 1931 ja otettiin palvelukseen 2. kesäkuuta 1932.Naval-history.net – HMS Comet == Palvelus == Palvelukseen otettaessa alus liitettiin Kotilaivaston 2. hävittäjälaivueeseen. Alus vaurioitui 21. heinäkuuta törmättyään sisaraluksensa HMS Crescentin kanssa Chathamissa. Propulsiojärjestelmässä havaittujen ongelmien vuoksi se siirrettiin 28. heinäkuuta Chathamin telakalle, mistä alus palautettiin palvelukseen 20. elokuuta. Alus oli Kotilaivastossa, kunnes se palasi 20. heinäkuuta 1934 huollettavaksi Chathamin telakalle. Alus palautettiin 3. syyskuuta palvelukseen Kotilaivastossa, kunnes se määrättiin heinäkuussa 1935 Välimeren laivastoon, jonne se siirtyi elokuussa. Syyskuussa alus siirrettiin 2. hävittäjälaivueen mukana edelleen Punaiselle merelle seuraamaan Italian laivaston liikkeitä. Se määrättiin palaamaan huhtikuussa 1936 palaamaan kotimaahan, jossa alus siirrettiin 23. huhtikuuta Sheernessin telakalle. Alus palasi palvelukseen 29. kesäkuuta. Heinäkuussa se määrättiin Espanjan rannikolle Biskajanlahdelle valvomaan meriliikennettä. Keskusteluiden aluksen luovuttamiseksi alettua sen miehistö supistettiin marraskuussa. Alus määrättiin Välimerelle HMS Gloriousin saattajaksi. Se kohtasi lentotukialuksen 26. joulukuuta. Huhtikuussa 1937 alus määrättiin osallistumaan Yrjö VI:n kruunajaisten kunniaksi järjestettyyn laivastokatselmukseen Spitheadissä. Alus saapui 9. toukokuuta Portmouthiin Gloriousin kanssa ja se osallistui 20. toukokuuta laivastokatselmukseen. Alus siirrettiin 24. toukokuuta Portsmouthin telakalle, josta se palasi palvelukseen 18. kesäkuuta. Alus liitettiin lentopelastusalukseksi Gloriousille. Alus siirrettiin 11. heinäkuuta Gloriousin kanssa Maltalle Välimeren laivastoon, jonne alukset saapuivat 16. heinäkuuta. Ne siirrettiin 17. syyskuuta Välimeren laivaston sotaharjoitusten päätyttyä erikoistehtäviin suojaamaan kauppamerenkulkua Italian laivaston sukellusveneiden liityttyä Espanjan kansalliseen laivastoon. Comet oli 22. syyskuuta laivasto-osaston mukana Oranissa, mistä osasto palasi 18. lokakuuta Maltalle. Alukset palasivat 30. lokakuuta Chathamiin. Alus lähti Gloriousin kanssa Maltalle, jonne ne saapuivat 24. tammikuuta 1938. Alus määrättiin helmikuussa palaamaan kotimaahan, jossa se poistettaisiin palveluksesta. Alus purjehti Chathamiin, jossa se siirrettiin 26. helmikuuta telakalle huollettavaksi siirtoa varten. Comet siirrettiin Kanadan laivastolle 15. maaliskuuta nimellä HMCS Restigouche. ==Lähteet== * * * === Viitteet === Luokka:Kuninkaallisen laivaston C-luokan hävittäjät Luokka:Portsmouthin telakan valmistamat alukset
HMS Crescent (H48)

HMS Crescent (viirinumero H48) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti sen palvelukseen 17. helmikuuta 1937 River-luokan aluksena HMCS Fraser. == Valmistus == Alus tilattiin 9. heinäkuuta 1930 vuoden 1930 laivasto-ohjelmassa Barrow-in-Furnessista Vickers-Armstrongilta, missä köli laskettiin 1. joulukuuta telakkanumerolla 668. Alus laskettiin vesille 29. syyskuuta 1931 ja otettiin palvelukseen 15. huhtikuuta 1932.– Naval-history.net – HMS Crescent == Palvelus == Palvelukseen otettaessa alus oli koealuksena testattaessa Seaglis -tyyppisiä potkureita, jotka olivat käytössä Italian laivaston aluksissa. Potkureissa ei havaittu merkittävää eroa käytössä olleisiin Amiraliteetin potkureihin. Koeajojen päätyttyä se liitettiin Kotilaivaston 2. hävittäjälaivueeseen. Alus oli 1934 Länsi-Intiassa. Alus määrättiin Välimeren laivastoon ja edelleen Punaiselle merelle valvomaan meriliikennettä Italian hyökättyä Etiopiaan. Aluksen palattua kotimaahan se siirrettiin reserviin. Alus sijoitettiin Chathamiin reserviläisten koululaivaksi. Alus siirrettiin 17. helmikuuta 1937 Chathamissa Kanadan laivastolle nimellä HMCS Fraser. Alus saapui 3. toukokuuta 1937 Esquimaltiin. ==Lähteet== * * * ===Viitteet=== Luokka:Kuninkaallisen laivaston C-luokan hävittäjät Luokka:Vickersin valmistamat alukset
HMS Crusader (H60)

HMS Crusader (viirinumero H60) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti sen palvelukseen 15. kesäkuuta 1938 River-luokan aluksena HMCS Ottawa. == Valmistus == Alus tilattiin 15. heinäkuuta 1930 vuoden 1930 laivasto- ohjelmassa Portsmouthin telakalta, missä köli laskettiin 12. syyskuuta 1930. Alus laskettiin vesille 30. syyskuuta 1931 ja valmistui 2. toukokuuta 1932. Alus otettiin palvelukseen 15. kesäkuuta 1932 vastaanottotestien päätyttyä.Naval-history.net – HMS Crusader == Palvelus == Palvelukseen otettaessa alus liitettiin Kotilaivaston 2. hävittäjälaivueeseen, jossa se oli seuraavat vuodet koulutuksessa osallistuen sekä laivueen että laivaston harjoituksiin. Alus siirrettiin 30. heinäkuuta 1934 Portsmouthin telakalle, josta se palasi 4. syyskuuta palvelukseen. Alus jatkoi tämän jälkeen laivueensa mukana normaalia laivastopalvelusta Kotilaivastossa. Se määrättiin heinäkuussa 1935 laivueen mukana Välimeren laivastoon Italian hyökättyä Etiopiaan. Alus siirtyi elokuussa Aleksandriaan, josta se siirrettiin edelleen Punaisellemerelle valvomaan Italian laivaston liikkeitä. Alus viipyi laivueen mukana Punaisellamerellä aina maaliskuuhun 1936. Alus siirrettiin 27. huhtikuuta huollettavaksi telakalle , mistä alus palasi palvelukseen 30. toukokuuta. Alus oli kotivesillä, kunnes se vielä heinäkuun aikana määrättiin osallistumaan Espanjan rannikon partiointiin. Alus aloitti elokuussa partioinnin Biskajanlahdella. Alus myös evakuoi pakolaisia Espanjan satamista. Se palasi kuukauden lopulla kotimaahan lepoon. Alus avusti syyskuussa taistelulaiva HMS Royal Oakin koeajoja. Joulukuussa alus määrättiin lentotoiminnan varmistusalukseksi lentotukialus HMS Courageousille, missä tehtävässä alus oli aina maaliskuun 1937 loppuun. Alus siirrettiin 30. maaliskuuta huollettavaksi Portsmouthin telakalle, mistä se palasi 27. huhtikuuta. Alus määrättiin toukokuussa osallistumaan kuningas Yrjö VI kruunajaisten yhteydessä pidettyyn laivastokatselmukseen Spitheadissä. Alus otti osaa 27. toukokuuta katselmukseen yhdessä 141 muun aluksen kanssa. Katselmuksen jälkeen alus jatkoi Courageousin lennonvarmistustehtävässä huhtikuuhun 1938, vaikka tieto siirrosta Kanadan laivastolle julkistettiin tammikuussa. Alus siirrettiin 28. huhtikuuta huollettavaksi Sheernessin telakalle, jossa se valmisteltiin siirtoa varten. Alus otettiin palvelukseen 15. kesäkuuta Kanadan laivastossa nimellä HMCS Ottawa sen ollessa edelleen huollettavana. == Lähteet == * * * === Viitteet === Luokka:Kuninkaallisen laivaston C-luokan hävittäjät Luokka:Portsmouthin telakan valmistamat alukset
Pelimiehet (sarjakuva)

Pelimiehet on Mika Malmin piirtämä sarjakuva. Se on muodoltaan yhden rivin strippi ja ilmestyy sanomalehdissä. Sitä on julkaistu vuodesta 2004 eteenpäin mustavalkoisena ja värillisenä. ==Aiheesta muualla== *Virallinen sivu Luokka:Suomalaiset sarjakuvat Luokka:Strippisarjakuva
HMS Cygnet

HMS Cygnet (viirinumero H83) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti sen palvelukseen 17. helmikuuta 1937 River-luokan aluksena HMCS St. Laurent. == Valmistus == Alus tilattiin 9. heinäkuuta 1930 vuoden 1930 laivasto-ohjelmassa Barrow-in-Furnessista Vickers-Armstrongilta, missä köli laskettiin 1. joulukuuta 1930. Alus laskettiin vesille 29. syyskuuta 1931 ja otettiin palvelukseen 1. huhtikuuta 1932.Naval-history.net – HMS Cygnet == Palvelus == Valmistuttuaan aluksella testattiin uuden Aerofoil-propellin eroa aiemmin käytössä olleeseen Amiraliteetin malliin, joka kuitenkin osoittautui testeissä tehokkaammaksi. Alus liitettiin Kotilaivaston 2. hävittäjälaivueeseen ja se oli tilapäisesti Länsi-Intian saaristossa. Italian hyökättyä Etiopiaan alus siirrettiin 1935 Punaiselle merelle, mistä se palasi kuusi kuukautta myöhemmin kotimaahan. Alus oli Biskajanlahdella saarronvalvontatehtävissä. Alus korvattiin laivuepalveluksessa vasta valmistuneella HMS Hunterilla, minkä jälkeen se sijoitettiin 30. syyskuuta 1936 Noren reserviin. Alus siirrettiin Kanadan laivastolle, joka otti sen palvelukseen huollon jälkeen 17. helmikuuta 1937 Chathamissa nimellä HMCS St. Laurent. ==Lähteet== * * * ===Viitteet=== Luokka:Kuninkaallisen laivaston C-luokan hävittäjät Luokka:Vickersin valmistamat alukset
Mika Malm

Mika Malm (s. 1981 Turku) on sarjakuvapiirtäjä, jonka ensimmäinen sarjakuva Pelimiehet löysi tiensä lehtien palstoille vuonna 2005. Sarjakuvan tekemistä ennen piirtäjä keskittyi pakinoiden kuvittamiseen sekä muiden yksittäisten huumorikuvien piirtämiseen. Luokka:Suomalaiset sarjakuvantekijät Luokka:Vuonna 1981 syntyneet Luokka:Elävät henkilöt
Blokkisiirto

Blokkisiirroksi nimitetään yhdistettyä sydämen- ja keuhkonsiirtoa. Maailman ensimmäinen sydänkeuhkosiirto tehtiin 9. maaliskuuta 1981First Heart-Lung Transplant. Suomen ensimmäinen blokkisiirto tehtiin vuonna 1988.Keuhkonsiirtojen historia – Pioneerikaudesta vakiintuneeksi hoitomuodoksi Vuonna 2006 Suomessa tehtiin yksiHyks teki ennätysmäärän elinsiirtoja ja vuonna 2007 neljä blokkisiirtoaElinsiirtokirurgia . Britannian National Health Servicen mukaan vuoden kuluttua blokkisiirrosta on elossa 85 % potilaista.Heart lung transplant Keskeisiä blokkisiirron aiheita ovat synnynnäiset viat ja keuhkoverenpainetauti. == Lähteet == Luokka:Elinsiirtokirurgia Luokka:Sydän- ja rintaelinkirurgia
Nennius

Nennius oli 800-luvulla elänyt walesilainen munkki ja historioitsija, jota pidetään Historia Brittonum -teoksen kirjoittajana. Teos on Englannin ja Walesin varhaishistorian tutkimuksen keskeinen lähde. Se on yksi varhaisimpia tunnettuja tekstejä, jossa mainitaan kuningas Arthur, ja luetellaan 12 hänen voittamaansa taistelua. Siinä kerrotaan myös saksien tunkeutumisesta Englantiin 600-luvulla. Historia Brittonumista on säilynyt nykypäiviin 35 käsikirjoituskopiota, joista vanhimmat ovat 900-luvun alkupuolelta. Nenniuksen arvellaan kirjoittaneen alkuperäisen teoksen joskus vuosien 796 ja 830 välisenä aikana. Toisaalta on myös mahdollista, että hän vain muokkasi uusiksi jonkun muun tekemän vielä varhaisemman työn. Nenniuksesta itsestään ei tiedetä paljoa, paitsi että Historia Brittonumin esipuheessa hän kertoo olleensa vuonna 809 kuolleen piispa Elvoduguksen oppilas.Nennius Encyclopædia Britannica. Viitattu 1.3.2014. ==Lähteet== Luokka:Keskiajan henkilöt Luokka:Historioitsijat Luokka:Kristityt munkit Luokka:Walesilaiset henkilöt Luokka:Syntymävuosi tuntematon Luokka:Kuolinvuosi tuntematon